เป็นประจำเดือนครั้งล่าสุด วันที่ 30 ธันวาคม 2562 จนถึงตอนนี้ยังไม่เป็นเลยค่ะอายุ 28 ไม่เคยมีอะไรกับผู้ชายค่ะก่อนหน้านี้ช่วงที่ออกกำลังกาย ปจด ก็มาเกือบทุกเดือนนะคะหลังจากนั้นไม่ค่อยได้ออกกำลังกายก็ไม่เป็นค่ะเคยซื้อยาฟอร่ามากิน 2 แผง ก็ไม่มาค่ะตอนนี้เริ่มกังวลใจแล้วค่ะว่าเป็นอะไรหรือเปล่าจะไปพบแพทย์ก็ไม่กล้าค่ะ
สวัสดีค่ะ หากไม่เคยมีเพศสัมพันธ์ การที่ประจำเดือนไม่มานาน 6 เดือน ก็จะไม่ได้เกิดจากการตั้งครรภ์ แต่อาจเกิดจาก1.การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ4. มีเนื้องอกในต่อมใต้สมอง แต่มักจะมีอาการอื่นๆ ร่วมด้วย เช่น ปวดหัว เห็นภาพซ้อน มีน้ำนมไหล เป็นต้นสำหรับในผู้ที่เคยมีเพศสัมพันธ์แล้ว อาจเกิดมีพังผืดในโพรงมดลูกได้อีกสาเหตุหนึ่งดังนั้น หากประจำเดือนยังคงไม่มา แนะนำควรไปพบสูติ-นรีแพทย์เพื่อตรวจค่ะ เพราะอาจมีโรคทางกายอะไรอยู่ก็ได้ แต่หากเกิดจากการทำงานรังไข่ผิดปกติ แพทย์ก็จะให้ยาปรับฮอร์โมนมาทาน เพื่อให้ประจำเดือนมาเป็นปกติค่ะ